Datasets:

R5dwMg

/

zh-wiki-yue-long

like 2

已故香港作家黃霑有好多作品都係用粵語白話文寫作而成，譬如話散文集《不文集》、小說《香港仔手記》、歌詞《問我》等。許冠傑嘅歌曲中有相當部分用粵語白話文填詞。已故香港作家/填詞家林振強曾將徐志摩用官話白話文寫嘅詩歌翻譯成粵語白話文。

由於欠缺政府嘅採納同支持，又缺乏專門嘅規範機構，好多人寫粵語白話文嘅時候成日出現錯別字，有時重會用同音字或者英文字母代替，令到書寫混亂。但係，約定俗成嘅「標準」都重係有嘅。喺第二次世界大戰前後，因為嗰時嘅粵劇係少數將粵語寫出嚟嘅文字紀錄，呢啲粵劇劇本或者戲院嘅電影介紹就成為咗唔官方嘅標準，得到大眾嘅認同。

喺1980年代，香港嘅電視節目《每日一字》有幾集都提到，其實粵語有好多字都好古雅。節目主持林佐瀚重去咗圖書館翻查呢啲字嘅正音、正寫，喺節目度介紹畀大家添。有唔少嗰陣時俾人遺忘咗嘅古字，例如「攰」呢一個字就係噉樣翻生。

雖然清末民初有四大白話，即韻白、京白、蘇白、廣白嘅稱呼，但可能係受民國初年白話文運動啲「白話文」作品嘅影響，一直有一啲意見認為，粵語就算有「廣白」都只係口語，有音無字，係唔能夠做書面語，而只有官話白話文係唯一嘅中文書面語。

而家廣東話嘅書寫仲係有好多嘅問題，譬如有音無字，一詞多寫，外來語素已經音系上粵化咗甚至衍生埋詞彙，但係都係寫唔到。呢類由漢字本身嘅文字系統缺陷同限制所衍生出嚟嘅問題，有人認為只可以透過採用漢字以外嘅文字系統先至可以寫出嚟。

由香港本土主義嘅崛起，令到粵語文學嘅發展開始得到香港人重視，由以往只係追求識講，轉變到有人提出要用粵文書寫，例子有《迴響》粵語文學期刊，喺2020年開始推出，7月初出第一期。又譬如粵語第一本嘅蘇格拉底對話體哲學作品《麥花臣金將軍與白龍的對談》咁，打破咗廣東話缺乏哲學文學嘅局面。

傳統嘅詩係有韻律嘅文學作品。佢通過詩嘅想像同抒情來表達某種強烈嘅情感。詩係歷史最悠久嘅文學形式。中國係世界上詩歌最發達嘅國度之一，由中國最早嘅詩歌總集詩經，最早嘅長篇抒情詩離騷以來。漢代嘅樂府，唐宋格律詩，同埋唐末興起嘅詞，元曲以及五四以來嘅新詩。

散文冇嚴格嘅韻律同埋篇幅限制嘅文學形式。同韻文相對。中國嘅散文從先秦諸子散文發展而來，代有散文名家名作。其中歷史散文同賦體以及奏議文告等應用文體，對後代產生咗深遠影響。中國自古就係世界上散文最發達嘅國度。

《不列顛百科全書》，又叫《大英百科全書》，最初喺英國愛丁堡出版，被認為係當今世界最知名、最有權威嘅百科全書，世界三大百科全書之一。世界三大百科全書重有《美國百科全書》同埋《科里爾百科全書》。《大英百科全書》1768年面世，歷過兩百多年修訂、再版、發展、完善，形成而家嘅英文印刷版，家下亦都有電子版同網上版。

呢個故仔嘅各個元素都令讀者觀眾諗起「人同機械之間條界線係乜？」、「一個個體要點先算係有心靈？」等嘅問題，而呢啲都正正係喺人工智能哲學同心靈哲學等領域上廣受關注嘅問題。呢點反映咗個作者真係想引起對科學相關議題嘅反思。

對腦嘅解剖研究能夠俾到好多有意義嘅訊息。腦解剖學家會用顯微鏡同細胞染色劑等嘅架生嚟睇個腦嘅結構同埋神經細胞，細胞染色劑能夠將某啲特定嘅結構染色，令到佢哋變得更加易睇，再唔係仲有得用醫學影像掃吓個腦。喺廿一世紀開始，科學界仲有咗新技術可以將表現緊某啲特定基因嘅神經細胞揀出嚟研究。

但係因為操守問題，科學家唔可以特登損害個人腦嘅某一忽嚟做呢類研究，而吓吓都要去醫院等嘅地方搵病人，但係好多時未必搵到啱用嘅病人。喺對動物嘅研究入面，科學家先至可以特登噉用藥損害個腦嘅某幾忽嚟做呢類研究。

計算神經科學係神經科學嘅一個子領域，專門用電腦嚟研究個腦點樣做運算嘅，會嘗試寫一啲電腦程式出嚟去模擬個腦某啲部份嘅運作，呢啲程式會用一啲算式嚟代表啲神經細胞做緊嘅運算過程。呢啲電腦程式當中有啲會嘗試模擬埋神經運算牽涉嘅生物化學過程，但係又有啲會淨係模擬當中涉及嘅運算，忽略啲生物性嘅特徵。

記憶係指一個認知系統做到「將啲資訊入碼、儲起同埋喺有需要嗰陣攞出嚟用」噉嘅功能。記憶對於各種動物嘅生存體驗嚟講至關重要－記憶令一隻動物喺一個時間點接收到嘅資訊能夠影響佢將來嘅行為，而喺人當中，記憶仲係人際關係、語言學習同人格同一性等心理功能嘅根基。

呢啲種種記憶嘅開端係感官－眼耳口鼻會由外界接收資訊，感官嘅神經細胞會以電同化學訊號嘅型式將收到嘅資訊傳去個腦度，工作記憶呢個短期記憶系統會暫時儲住個腦用緊嗰啲資訊，呢啲資訊當中有一部份嘅可能會俾個腦判定做「需要儲起做長期記憶」，日後對隻動物嘅行為產生更加深遠嘅影響。

短期記憶負責短期噉儲起資訊，令一個人唔使複誦都回想到幾秒前以至 1 分鐘前嘅資訊。喺隻動物感知到一啲資訊之後，啲資訊會喺極短暫嘅時間之內存在於感官記憶入面，而感官記憶嘅資訊當中有一部份會俾啲神經細胞傳入去短期記憶嗰度做進一步嘅處理。

有唔少心理學家都嘗試拆解工作記憶嘅神經對應。研究指，工作記憶嘅中央處理功能至少部份係由前額葉同頂葉呢兩個腦區向個腦嘅感官區域傳訊號而成嘅，呢啲腦區會向處理感官資訊嘅腦區傳訊號，話俾佢哋聽四圍環境嘅資訊入面邊啲值得留意，從而控制感官收到嘅資訊邊啲會成功經過入碼嘅過程進入工作記憶。

－噉即係話，海馬體受損會令到隻大鼠保持到短期記憶，但喪失長期記憶嘅能力，噉亦都表示咗個腦係分別噉處理短期記憶同長期記憶嘅。類似嘅研究喺人類身上都有做過，而且結果同樣顯示腦係分開噉處理短期記憶同長期記憶嘅。

舉個例說明，有多份實驗都試過叫受試動物做作業回想返一啲舊有嘅長期記憶，跟手個研究者會喺個作業完之前打一啲蛋白合成抑制劑落啲動物身上，抑制佢哋腦嘅蛋白質合成，呢啲研究發現，啲動物打後會因為呢個操作而喪失回想咗嗰個長期記憶－呢個實驗證據確立咗記憶再鞏固嘅概念。

雖然一般人成日都會將記憶諗做好似相或者影片噉嘅紀錄儀器，覺得記憶會完美噉將過去紀錄低，但呢個諗法係唔真確嘅－記憶誤差指記憶上嘅誤差，喺正常健康嘅人當中都時不時發生，涉及個人例如回想一件事嗰陣搞錯啲細節，甚至乎「回想」起一啲根本冇發生過嘅事。

記憶障礙係指一啲會損害個腦，並且負面噉影響各種記憶功能嘅疾病，當中最常俾人攞嚟研究嘅係失憶症－指記憶喪失嘅現象。正如頭先提到，記憶功能涉及咗好似係杏仁核同海馬體等嘅多個腦區，呢啲腦區當中是但一個受損都有可能會搞到隻動物嘅記憶功能受影響。

除此之外，患腦退化嘅風險會隨年紀提升，而失憶係腦退化嘅主要徵狀之一。腦退化涉及個患者嘅腦係噉勁喪失神經細胞，而神經細胞對各種記憶功能－同第啲認知功能－嚟講都不可或缺，所以腦退化會搞到一個人難以專心、工作記憶能力下降以及喪失本來儲咗喺個腦入面嘅長期記憶呀噉。

好似係杏仁核噉，杏仁核有份幫手學一啲情緒性嘅記憶，即係一啲令個人零舍開心或者感受到第啲強烈情緒嘅記憶。除咗噉，各個記憶相關腦區唔單止會個別噉扮演重要嘅記憶功能，而且仲會合作做某啲記憶功能。而長期記憶嘅儲藏係廣泛分佈喺成個腦嗰度嘅。

認知係指一系列喺心靈－喺人以及第啲脊椎動物當中主要係指緊個腦－入面發生嘅過程，呢啲過程幫個腦透過感官、思考同經驗嚟處理由外界嗰度收到嘅資訊，並且運用呢啲資訊加埋佢舊有嘅知識，嚟令到個腦學到新嘅知識同適應環境上嘅改變。

「Cognition」呢一個英文字係嚟自拉丁文嘅動詞「cognosco」，呢個字嘅意思係「了解」或者「認得」噉解，而呢個字本身又係受到希臘文嘅動詞「γινώσκω」影響咗嘅，呢個希臘文詞語意思係「知」或者「明」噉解－所以「cognition」譯做粵文可以譯做「認知」，「認」指辨認，「知」指知曉。

一個資訊處理體要解難，就實要由外界嗰度吸收資訊，感知就係指透過感官獲取外界嘅資訊並且處理呢啲資訊嘅能力－視覺幫手接收外界嘅光，聽覺會接收外界嘅聲，嗅覺能夠幫手辨別周圍環境有乜嘢化學物質... 等等，而喺感知系統為個人提供咗「外界有啲乜嘢喺度」嘅資訊之後，腦仲會對呢啲資訊做進一步嘅處理。

傳統上，語言學不嬲俾人當做人文學科嘅一部份，同歷史學、藝術以及文學等嘅領域相近，但自從喺廿世紀中開始，愈嚟愈多嘅研究者開始攞科學方法研究人類對語言嘅使用同埋呢啲過程當中所涉及嘅認知功能，而為咗用科學方法研究語言，佢哋要制定一啲方法，將語言嘅相關變數作出精確量化嘅量度，例如係要有一套唔曖昧嘅基準，決定點樣將一句句子入面唔同嘅字分類做各種詞性，令到對語言嘅研究開始偏近認知科學嘅範疇－形成認知語言學呢個語言學子領域。

學習喺心理學同相關領域上嘅定義係「一個個體按照自己嘅經歷改變自己嘅行為」嘅過程。學習係記憶嘅必然結果，涉及咗個認知系統獲取外界嘅資訊，將呢啲資訊至少局部噉儲喺記憶入面，並且喺將來嘅時間點俾呢啲儲起咗嘅資訊左右自己嘅行為－可以係學全新嘅行為，又可以係改變舊有嘅行為。

學習唔淨只係人類識得做，動物以及某啲品種嘅植物、甚至乎係專門嘅機械都曉學習，能夠學好多唔同嘅行為。動物絕大多數都曉學一啲簡單嘅「避開痛楚」動作，例如係一個人俾個煮食爐辣親一次之後，下次識唔好搵隻手去掂個爐，而智能高嘅動物，包括人類同某啲人工智能，仲有能力學做一啲複雜嘅行為或者理解複雜嘅概念，例如足球同芭蕾舞等嘅運動當中都有極之高深嘅技巧，而學深奧嘅科學知識要求高度嘅理解能力。

情感運算係 AI 嘅一個子領域，專門研究點樣教電腦系統認識、了解、以至模擬人類嘅情緒，會用到電腦科學、心理學、同認知科學等領域嘅知識。情感運算起源於早期對情緒嘅本質嘅哲學探討，個諗頭喺廿世紀尾由美國媒體學者 Rosalind Picard 提出，並且成為 AI 領域上一個相當受關注嘅問題，而一般認為，一部機械要做到情感運算先會過到圖靈測試，算得上係似人類嘅智能。

喺一粒神經細胞傳嘅訊號去到條軸突最尾個突觸嗰陣時，突觸會釋放一啲化合物嚟影響下一粒神經細胞，呢啲化合物就係所謂嘅神經傳遞素。被釋放嘅神經傳遞素會黐落去下一粒神經細胞嘅受容體嗰度，而下一粒神經細胞跟住落嚟會點做就係由「邊種受容體受到啟動」話事嘅。

喺呢個過程當中，腦嘅功能主要係令到隻動物能夠有條理噉控制佢嘅行動。一個中央控制嘅腦能夠集中處理大量嘅資訊，令身體嘅肌肉能夠採取更複雜同多樣化嘅行動，亦都令到身體其中一細橛所受到嘅刺激可以由身體另一面嘅肌肉做反應，而且仲能夠令到全身嘅肌肉互相協調合作。

脊椎嘅運動神經細胞由兩樣嘢控制－脊椎裏面嗰啲神經網絡同由個腦傳落嚟嘅訊號，當中前者主要負責做一啲唔使點思考就可以做嘅動作，例如係反射動作或者係行路等嘅節奏性活動，而後者就通常係做一啲複雜啲、要經過思考先至決定做嘅身體郁動。

舉個例說明，一隻正常嘅動物會想自己唔覺得肚餓，所以一旦個胃向個腦射訊號，話俾個腦聽話肚餓嗰陣，個人就會試圖令到佢內部狀態改變，唔再覺得肚餓，而要達到呢個目標，最直接嘅行動就係去搵嘢食醫肚。同一道理，一隻正常嘅動物會想自己唔覺得頸渴、會想自己唔覺得痛、會想自己周圍冇危險嘢等等。

當一粒神經細胞去到佢個指定位置嗰陣，佢嘅軸突會開始伸長、分叉、穿過成個腦、直到佢嘅尾段到達佢嘅目的地，並且形成一個突觸連結網絡。成個神經系統入面，有好多個部分裏面初頭都會形成好多神經細胞同突觸，而呢啲神經細胞同突觸當中冇用嘅最後會消失死亡。

喺個腦嘅好多個部份，啲軸突初頭會「生得多得滯」，然後先根據佢哋嘅神經活動嚟「修剪」，睇吓邊啲可以唔要。例如係大人喺由對眼去中腦嗰段神經結構嗰度，有好精確嘅一對一對應－視網膜上面每一忽都會喺中腦層嗰度有一個對應嘅點。

現存嘅多細胞動物幾乎冚唪唥都係屬於兩側對稱動物，得好似海綿同刺胞動物呢啲簡單得好交關嘅動物先至唔屬兩側對稱。包括各種脊椎動物在內，兩側對稱動物嘅身體大致上係左右對稱嘅，身體有個生得好近嘅腦同口，而無論個腦幾細幾簡單都好，佢都會伸一啲好長嘅神經線落去身體嘅各部份嚟指揮身體嘅運作，亦都有個別物種會喺近條尾嗰度生一個細嘅「尾腦」出嚟，個口對落會係一個消化系統負責消化經個口食落肚嘅嘢食，而個身體最落嘅地方係肛門，用嚟排走嘢食消化完產生嘅廢物。

兩側對稱動物手腳嘅數量因物種而異－有啲兩側對稱動物冇手冇腳，而人類就有一對手同一對腳。一般嚟講，學界認為兩側對稱動物喺 4 億 8,500 萬年至 5 億 4,000 萬年前嘅寒武紀嗰度有個共同祖先。

呢啲物種嘅腦全部都有某一啲共通嘅基本結構，呢啲結構好多時喺原始嘅魚類當中入面好細好基本，而喺人腦入面就會變到好大好複雜，例如係頭先提過嘅大腦皮層就係噉，而且唔同物種喺同一個腦區嘅形狀上都可以好唔同，例如係多數現存魚類嘅前腦都係反轉咗出嚟噉嘅。

75 左右－即係話腦容量大致上同身體質量嘅 0.75 次方成正比。要留意嘅係，呢條公式只係大約啱嘅－即係話每一個目嘅哺乳類都會或多或少噉唔跟呢條式，例如係人所屬嘅靈長目嘅腦係呢條式所預測嘅差咗成 5 到 10 倍咁大。

腦化指數係指一個物種「實際嘅腦質量」同「用公式所預測嘅腦質量」呢兩個數之間嘅比例，成日俾科學家用嚟比較唔同物種嘅腦大細。人嘅 EQ 係 7 至 8 左右，而其他靈長目嘅就大約係 2 至 3 左右。海豚嘅 EQ 高過非人靈長目嘅，但除咗靈長目同海豚之外，大部份嘅哺乳類嘅 EQ 都低過呢啲數值一大截。

心靈哲學係哲學嘅一門，專門思考心靈相關嘅問題。廿一世紀初嘅心靈哲學同埋相關科學領域多數都認同心腦同一論，意思即係主張腦等同於心靈。根據典型嘅心腦同一論，心靈入面發生嘅事－好似係感知、思緒同想像等等－每件都係同腦入面發生嘅某啲物理事件有所對應。

尼采一世人對哲學貢獻良多，廣泛噉畀人認為係 19 世紀最具影響力嘅哲學家之一。佢呢句名言成日畀廿世紀至廿一世紀初嘅人引用，攞嚟指「心靈就等如腦部」噉嘅諗法，例子可以睇吓 1990 年代嘅出名 cyberpunk 作品《銃夢》。

到咗現代，猴腦呢種食法經已因為人道理由而俾人禁咗。另一方面，世上亦有啲族群會為咗宗教原因而食人腦，例如巴布亞新畿內亞嘅法雷族據講會以食死者嘅腦做葬禮嘅一部份－喺法雷族嘅傳統葬禮上，同死者親嘅人會將死者嘅腦食落肚，認為噉做能夠令死者喺一定程度上達到長生不死。

舉個例子說明，好似係一個電摩打噉，個摩打會由電嗰度攞功率，跟住佢內部嘅有一啲特殊設計嘅部件，令到佢每逢收到電能量，就會某啲部位旋轉，而呢個旋轉嘅部位如果駁落去個車轆嗰度，就可以用嚟驅動一架車。再廣義上啲噉睇嘅話，機械呢隻詞唔只包呢啲力學結構，仲可以包埋一啲運作嗰時主要產生、轉變或者運用機械能以外嘅能量做嘢嘅結構，例如電腦噉，就係一啲以非力學方式做運算嘅機械。

簡單機械顧名思義，係最簡單嗰幾種機械。早喺公元前 2 世紀，古希臘數學家阿基米德經已有喺度思考「機械嘅組成元素」嘅諗頭，佢認為槓桿、滑輪、同螺旋係最簡單嘅機械，而且用呢三隻機械就可以砌嗮所有「可能存在嘅機械」出嚟，而佢及後嘅古希臘思想家仲有對佢嘅諗法做添加。

簡單機械曾經俾人認為係所有機械嘅基本組成元素，所有複雜嘅機械都係由簡單機械組成嘅，例如單車就用咗槓桿、輪軸同埋滑輪嘅原理，而好似單車呢啲由多種簡單機械砌出嚟嘅機械有陣時會俾人稱為複合機械。不過現代工程學經已得知，齋靠呢六種簡單機械係唔足以砌嗮所有現代機械出嚟嘅。

要用數學模型模擬一個機械系統嗰陣時，工程師好多時會將組成件機械嘅簡單機械視為運動鏈同連桿機構，即係當每件簡單機械係一件唔會變形嘅物體，而每件嘅形狀同長度限制咗同佢相連嗰啲部件嘅郁動。例如想像圖 1 入面嗰個連桿機構，圖 1 件機構包含三碌槓桿，槓桿之間嘅係關節位，其中兩個關節位用鉸定死咗唔郁得，而如果將兩架機械分別駁落去個機構淨低郁得嗰兩個關節位嗰度，就做到用其中一架機械嘅郁動帶動另外嗰架郁。

噉就有咗一個局部描述成個系統嘅數學模型。當一個機械工程師手上有咗大量呢啲噉嘅算式，佢就能夠模擬「當部機械呢個部份喺呢個位置嗰陣，另外呢個部份會喺乜位置」等等，形成一個能夠精確噉描述部機械嘅運作嘅大數學模型。

一部機械要做嘢，就梗要消耗能量，呢啲能量實要由某啲地方嚟，即係話一部機械一定要有個功率來源－功率係能量傳遞總量除時間，所以反映咗能量傳遞得有幾快。個功率來源會以一定嘅功率傳遞能量俾部機械，令到部機械有能量做佢要做嘅工作。

個工程師跟住可以將呢條曉旋轉嘅輪軸駁落去第部機械嗰度，用由水流嗰度嚟嘅動能帶動第部機械。喺古代，啲小村落好多時會用小型嘅水車帶動屋企入面嘅細機械，而現代嘅水力發電都係運用咗類似嘅原理，用有返咁上下勁嘅水流嘅能量嚟帶動機械。

喺水車同風車嘅例子入面，工程師用咗水同風嘅動能嚟俾動能落部機械度，但亦都有方法可以由非動能嘅來源嚟提供動能。熱引擎就係將熱能轉化做動能嘅引擎，呢種引擎係廿一世紀嘅社會不或可缺，好多發電廠都係用咗將熱能轉化做動能嚟發電嘅，例如喺 2014 年，美國有成 85% 嘅電力都係靠蒸汽渦輪產生嘅。

機制，又或者叫「機件」，係指喺一部機械當中將力同能量轉化嘅構件，可以分做齒輪、輪系、凸輪、同連杆機構等多種。呢啲構件共通點係能夠改變啲力嘅方向同傳遞能量，令到部機械嘅 input 同 output 之間成某啲特定嘅關係。

控制器包括咗感應器以及電腦等控制部機械嘅構件，作用在於自動監察部機械嘅運作以及俾個使用者控制部機械。例如蒸汽機會內置一啲自動調溫器，喺溫度高得滯嗰陣會打開一個喉嘴，等凍水流入去部機械嗰度，令到成部機械嘅溫度大致上處於穩定，再複雜啲嘅機械可以內置具有人工智能程式嘅電腦，能夠展現更加複雜嘅自我控制能力，例如係各種內置可程式化邏輯控制器嘅機械噉。

渦輪係指會受流體影響而旋轉嘅機械。一個渦輪嘅設計係要俾某啲流體流過佢嘅旋轉件，令到個旋轉件旋轉。喺設計上，一個渦輪會有若干塊旋轉件喺一條軸周圍向外延伸，旋轉件會係噉咦打斜，所以當有流體流過嗰陣，流體所施嘅力會有一部份轉化成令個旋轉件轉嘅力。

事實上，呢個電路就係電子工程上講嘅半加法器，憑住唔同種類嘅邏輯門，電子工程師仲能夠砌出做加法、做減法同埋多種其他運算嘅電路－一部電腦就係用咗大量嘅呢啲電路組成嘅超級運算機械，呢種機械喺廿一世紀嘅社會不可或缺。

設計機械嘅過程同一般嘅工程學設計過程大致上相同。喺設計機械嘅過程入面，一個工程師嘅目標係要設計出一部能夠最有效噉達到目標嘅機械－當中「目標」可以係「幫工廠盡可能有效率噉生產件產品」、「幫手令架車嘅最大速度提升」、或者「幫手將一啲物體由一個地點移動到去第個地點」呀噉。

例如一張枱噉，一張木造嘅枱同鐵造嘅枱喺物料上唔同，具有唔同嘅物理成份，但功能同行為上相同，所以用功能嚟分可以算係同一種物件。心靈功能主義主張嘅就係，心靈係一種功能上嘅物件分類－假想而家有個用血肉造嘅腦同一個用電子零件造嘅電腦，兩者都係能夠做運算嘅物體，而如果嗰部電腦能夠有齊嗮血肉造嘅腦嘅功能－即係感受情緒、學習知識同埋做決策呀噉－嘅話，噉佢就可以算得上係一個「心靈」。

舉個例說明，牛頓提出嘅嗰條運動第二定律係一條經典嘅物理定律，描述一嚿物體嘅加速度同佢嘅質量以及所受嘅力之間嘅啦掕。喺諗呢條定律出嚟嘅過程當中，牛頓觀察咗大量嘅郁動物體，發現物體都實係要俾某啲力推先至會郁，而且推嗰股力愈大，件物體郁起上嚟嘅加速度就愈快。

因為噉，喺正式嘅物理學論文入面，物理學家正路唔會講自己「證明」咗邊條邊條定律，頂嗮櫳都只係會講「觀察同實驗嘅結果支持呢條定律」，而且佢哋仲會好積極噉去搵新數據，睇吓呢啲佢哋之前未見過嘅數據會唔會推翻舊嘅定律。

－即係話，當粒粒子嘅速度低過光速一大截嘅時候，用古典力學條式計到嘅結果會同用狹義相對論嗰條計到嘅一樣咁滯，但當粒粒子嘅速度愈嚟愈接近光速，用古典力學計到嘅結果同用狹義相對論計到嘅之間差異會愈嚟愈大。而實驗結果顯示，狹義相對論喺呢啲情況下能夠更加準確噉描述現實。

因為噉，廿一世紀嘅物理學界經已知道，古典力學嗰條定律只不過係狹義相對論嗰條嘅「大致化」－係狹義相對論嗰條定律嘅一個特殊個案。同一道理，狹義相對論嗰條定律都有可能只不過係某條未知定律嘅大致化－廣義噉睇，是但搵條現時已知嘅物理定律，條定律可能只係某條未知定律嘅大致化。

重力係指啲天體孖某隻嘢個萬有引力喺提供唨隻嘢個向心力之餘、仲掹住佢往個正交方向墜嘅力。一般嚟講，對於啲自轉速度冇咁快嘅天體，重力無論大細同埋方向都會約莫戥個萬有引力非常之接近，所以好多情況會直頭使重力來代替萬有引力。

地球同太空之間冇乜嘢好清楚嘅分界線，由地表嗰度計起，大氣層愈高就愈稀薄，冇話會喺某個高度啲空氣會突然之間唔見嗮。為咗方便起見，喺高空 100 公里嘅卡門線一般都喺航天等嘅領域嗰度俾人習慣性噉當做地球同外太空之間嘅分界線，而用卡門線做地球同太空分界呢個慣例喺國際法等嘅地方都會用到，包括咗好出名嘅喺 1967 年制定嘅《外太空條約》－呢條條約講明太空冇任何一個主權國家可以霸嗮，所有國家都有權自由噉探索佢，而佢對「太空」呢個詞嘅定義就係用咗「卡門線以外嘅空間」。

太空係目前已知嘅環境入面最近完美真空嘅。星系際空間幾乎係乜嘢都冇嘅－佢每立方米得嗰幾粒氫原子。呢個噉空嘅空間喺實際上冇任何嘅摩擦力，令到恆星、行星、各種其他嘅天體、同埋太空船有得好自由噉喺佢哋嘅理想軌道嗰度運行。

呢個噉空嘅環境仲令到好似光噉嘅電磁波可以飛到好遠嘅距離，而唔會俾啲嘢散射－一粒光子喺星際空間嘅平均自由徑係 1023 公里，即係話一粒光子喺太空嗰度平均要行嗰個距離先至會撞到啲嘢。呢點令到好似哈勃太空望遠鏡噉嘅望遠鏡唔單止可以探測到好遠以外嘅光，而且科學家仲可以安心噉假設呢啲光大致上係跟住直線飛嘅，所以估起其他天體同地球嘅距離上嚟易好多。

太空入面嘅嘢之中淨係得好少部份係直接觀察得到嘅－據估計，太空裏面嘅嘢有成 90% 嘅係暗物質同埋暗能量，呢啲黑暗嘅嘢似乎唔會放任何輻射，所以啲太空科學家嘅望遠鏡幾勁都冇可能會直接睇到佢哋，但係呢啲嘢產生嘅重力會影響睇得到嘅天體，而透過觀察呢啲重力影響就有得估計暗物質同暗能量嘅分佈。

外太空極之凍，温度好接近絕對零度。佢充滿咗一啲背景輻射，呢啲輻射有啲係由各個恆星嗰度射出嚟嘅，而且喺宇宙起源嘅大爆炸嗰度亦都留咗啲宇宙微波背景輻射落嚟。目前太空嘅背景輻射嘅黑體温度大約係開氏 3 度左右。

太空嗰度有好多對生物有害嘅輻射，呢啲輻射主要係能量好高嘅次原子粒子。除咗好似係行星嘅大氣或者磁場，佢哋基本上喺太空度暢通無阻噉射嚟射去，每粒帶嘅能量由 106 到 1020 電子伏特不等。呢柞高能量輻射足以傷害電子儀器同埋著住太空衣嘅人類。

太空嗰度仲有啲磁場喺度。地球有股磁場保護住佢－地核會產生磁場，啲高能量嘅粒子好多都係帶電荷嘅，帶電荷嘅嘢會俾磁場影響而改變郁嘅方向，而地球股磁場就啱啱好令到射向地球嘅高能量粒子會改變飛行方向撞唔到落地表，保護咗包括人類在內嘅地表生物。

根據宇宙撒種說，一啲有生命嘅行星可能會因為地質活動等嘅原因將啲帶有簡單生物嘅岩石射出去太空嗰度，而呢啲岩石跟手會飛去其他行星，並且將生命散播到周圍都係。有太空科學家估話早期嘅太陽系就發生過啲噉嘅事，令到一啲好原始嘅生命體喺地球、火星、同金星之間傳嚟傳去。

地球空間嘅磁層所霸嘅空間因為太陽風而唔係完美嘅橢球體－佢對住太陽嗰面因為俾太陽風嘅壓力撳住所以有些少撳扁咗。佢俾太陽風打到有條尾，而呢條尾仲可以伸到去差唔多相當於 1,000 個地球半徑噉長。月球個個月梗有大約四日會行經呢條尾，而喺呢段期間月球表面會少咗好多太陽風。

行星際空間指太陽系嘅恆星－太陽－同佢柞行星之間嘅空間。呢個空間有得一路延伸到去太陽圈嘅盡頭嗰度。佢係用太陽風嚟定義嘅－太陽係噉向外射啲太陽風粒子，令到佢周圍有一個延伸成幾十億公里長嘅「太陽大氣層」，而呢個區域亦都係太陽嘅影響力範圍，一出咗呢個區域太陽嘅影響力就會大跌。

行星際空間有好多磁場。太陽同八大行星嘅大部份都曉產生各自嘅磁場。各個行星嘅磁場都會因為太陽風嘅壓力而變形，並且喺粒行星後面形成一條好長嘅尾。呢啲行星磁場會改變佢周圍啲太陽風粒子嘅運行方向，並且保護佢哋所屬行星嘅表面唔會俾太陽風直接打擊。

星際空間係指同一個星系入面啲恆星系之間嘅空間，而星際物質就係喺呢個空間入面嗰啲物質。星際物質入面有成大約 70% 左右嘅質量係單獨嘅氫原子，而淨低嘅就多數係氦，仲有少量嘅由恆星核合成嗰度嚟嘅重原子－恆星內部嘅核聚變等嘅反應係透過將氫呢啲細粒原子撞埋一齊嚟產生能量同大粒原子嘅，呢啲大粒原子會以恆星風等嘅形式俾佢哋所屬嘅恆星射出去太空嗰度，而且一粒超新星爆嗰陣佢入面又會有好多嘢飛出太空度。

星際空間有唔少種類嘅粒子存在，包括得 0.1 微米噉細嘅塵埃粒子。喺呢啲空間度有啲分子雲－指一啲物質密度高些少嘅區域，而喺呢啲區域度嘅粒子可以有化學反應產生啲複雜啲嘅多原子嘅物質種類。帶有能量嘅宇宙射線會穿過又凍又密嘅分子雲，將嗰度嘅粒子離子化或者令到佢哋能量增加，甚至仲會產生含碳嘅有機物質分子。

最近地球嘅星際空間區域係太陽 100 秒差距之內嘅區域。呢個區域大致上同本地泡相等。「本地泡」係銀河系獵戶臂當中一個密度零舍低嘅區域。佢四周圍有啲密嘅分子雲圍住，而佢入面有大約 104 到 105 粒恆星同埋一啲温度去到開氏 7000 度左右、半俓由 0.

星系際空間係指星系之間嘅空間。對於星系嘅研究顯示宇宙入面有大約 1/10 嘅空間俾各種嘅星系霸住，而淨低落嚟嘅空間幾乎係完全空嘅。宇宙嘅密度分佈好明顯唔均勻，佢嘅物質密度由喺星系入面嘅非常高去到喺廣大嘅星系際空間嘅非常低，喺星系際空間度每立方米連 1 粒氫原子都未必有。

星系之間有啲稀薄嘅等離子體圍住。呢啲等離子體俾人嗌做星系際介質，以俾啲嘢電離咗嘅氫為主，所以有數量大致上相等嘅電子同質子。佢哋似乎有纖維狀嘅結構，而且密度係宇宙平均嘅 10 到 100 倍，每立方米有 10 到 100 粒氫原子。

以地球嘅標準嚟睇，星系際介質嘅温度熱得好交關，當啲氣體由空洞走入去星系際介質嗰度，佢哋會加熱到去成開氏 105 到 107 度－足以令到氫原子相撞撞到佢哋啲電子飛嗮出嚟變做等離子體。喺呢個温度嘅星系際介質叫做溫熱星系際介質。

喺人類歷史嘅大部份時間，人類要探索太空多數都淨係有得用望遠鏡等嘅架生睇或者靠估。但係由廿世紀開始，各種嘅航天科技開始發展得好快。喺 1935 年，美國嘅高高度氣球「探險家二號」載住人飛到上去離地表 22 公里噉高。

第一次有人類上太空就係 1961 年嘅俄羅斯太空人加加林，佢搭住架太空船飛到上去超過卡門線嘅地方，跟手仲要安全噉返到落地球。後嚟美國嘅太空人三人組 Frank Borman、Jim Lovell、同威廉‧安德斯 就喺阿波羅8號上到去月球軌道－係第一次有人類可以脫離地球軌道－仲去到成離地球 377,349 公里嗰度噉遠。

到咗廿一世紀，人類射火箭帶啲人同衛星上太空已經係家常便飯。喺近地軌道嗰度飛緊嘅衛星同太空垃圾多到數都數唔嗮。而且歐美地區仲開始咗探索人類搬屋去太空嘅可能性，並且射咗好多探測器去金星或者火星呢啲近地球嘅行星。

《外太空條約》喺國際法嗰度提供咗世界各國應該點樣看待外太空嘅一套框架。佢定義咗乜嘢係「太空」同埋天體，並且講到明話世界嘅各國都有權自由噉探索太空，而冇任何一個國家有資格霸住太空嚟用。佢亦都唔俾人喺外大空嗰度用核武。

空氣係指地球大氣層入便嘅氣體，其中有 78%係氮氣，21%係氧氣，重有好多稀有氣體同雜質。空氣嘅成分唔係固定嘅，隨住高度嘅改變、氣壓嘅改變，空氣嘅組成比例亦會改變。之不過長期以嚟啲人一直認為空氣係一挺單一嘅物質，直到後嚟法國科學家拉瓦錫通過實驗首先得出咗空氣係有氧氣同氮氣組成嘅結論。

氮氣係一挺化學上好鬼惰性嘅氣體。要通過固氮佢先可以進入氮循環，能夠被生物利用。生物嘅胺基酸需要氮。通過反硝化作用氮返到空氣入便。喺技術上啲人用哈勃固氨法會將空氣入便嘅氮加工為肥料。固氮同反硝化作用基本上互相抵消，對空氣入便嘅氮濃度冇影響。

以上畀出嘅數值基本上到100千米高度唔變。之不過因為唔同高度，大氣化學嘅反應各不相同，於是乎喺唔同高度上特別係少量氣體嘅濃度可以有好大嘅差別。喺100千米以上重嘅氣體嘅濃度下降。於是乎喺高空氫同氦嘅濃度比喺地面高得多，不過嗰啲入便嘅空氣密度亦要低得多。

二氧化碳最重要嘅生理作用係為光合作用提供碳，於是乎空氣入便二氧化碳嘅含量對植物嘅生長影響好大。因植物光合作用隨光嘅存在而開始或者停止，於是乎近地面嘅二氧化碳嘅濃度周時起伏。喺植被豐富嘅地方，近地面嘅二氧化碳嘅濃度喺日頭最低，晚黑最高。

一氧化碳係一挺冇色嘅易燃毒氣。佢由唔完全燃燒而產生。喺血液中佢可以更容易同紅血球結合，甚至乎阻止氧嘅運輸而令人致死，對進行光合作用嘅植物佢亦有危害。未經處理嘅汽車廢氣中含大概4%嘅一氧化碳。空氣入便一氧化碳嘅主要來源係植物燃燒。

唔含水蒸氣嘅空氣被嗌做乾空氣。乾空氣嘅氣體常數為2.8704*10**6erg g** K**，平均分子量=28.966g mol** ，定壓比熱=7R/2=0.240 cal g** K**，乾空氣定容比熱 =5R/2=0.

水係一種氫氧化合物嘅俗稱，學名叫氧化氫，純水只含有單一種分子，由兩個氫原子同埋一個氧原子合成。化學方程式應該表達成H2O。水係地球上最常見嘅物質之一，係包括人類在內所有生命生存嘅重要資源，亦係生物體最重要嘅組成部分。

地球超過百分之七十表面俾水覆蓋，嗰啲地方叫海洋，或者簡單啲叫做海。水分為淡水同鹹水，而鹹水即係所謂嘅海水，佔全球嘅97.5%，而淡水有2.5%。冰佔咗淡水2.5%嘅1.7%，所以用得到嘅淡水係少之又少。

成年人類身體嘅主要成份含有超過百分之八十嘅水，由於水響身體入面負起咗好多好重要嘅工作，譬如散熱、帶走毒素之類，而人體亦會無時無刻排走水份，好似呼吸、屙尿、出汗等等。所以人一定要飲返啲水去補充返不斷喺身體流失嘅水。

喺常溫常壓下，水係無色無味嘅透明液體。喺自然界裏面，純水超罕見，水通常係酸、鹼、鹽等物質嘅溶液，習慣上仍然將呢種水溶液叫做水。純水可以通過蒸餾作用取得，當然，呢個只不過係相對意義上純水，唔可能絕對冇雜質。

喺20℃時，水嘅熱導率係0.006 J/s·cm·K，冰嘅熱導率係0.023 J/s·cm·K，當雪嘅密度係0.1×103 kg/m3時，雪嘅熱導率係0.00029 J/s·cm·K。水嘅密度喺3.98℃嗰陣時最大，係1×103kg/m3，溫度高過3.

98℃嗰陣，水嘅密度會跟住溫度升高而減小，喺0～3.98℃嗰陣，水唔跟住熱脹冷縮嘅規律，密度隨溫度嘅升高而增加。水喺0℃嗰陣，密度係0.99987×103 kg/m3，冰喺0℃嗰陣，密度係0.9167×103 kg/m3。

水嘅熱穩定性勁強，水蒸氣加熱到2000K或者再高啲，都只有勁少量離解做氫同氧，但水喺通電嘅條件下會離解做氫同氧。具有好大嘅內聚力同表面張力，除咗汞之外，水嘅表面張力係最大，重可以產生明顯啲嘅毛細現象同吸附現象。

一條軸嗰度嘅淨外力只係可以影響舊物體沿住嗰條軸度嘅郁動－沿住 X 軸施加嘅力淨係有得令到舊物體沿住 X 軸加速。但係如果有幾股外力沿住多過一條軸一齊施落舊物體度嘅話就有得令到舊物體打斜噉郁－例如如果有兩股力，一股向住 X 軸正方向而另一股向住 Y 軸正方向，就會令到舊物體向住正 X 軸同正 Y 軸之間嘅空間加速。

牛頓又試住解釋呢個動量改變同初頭個動量之間嘅關係。呢個動量改變實係同施加嘅衝量方向一樣嘅。如果喺衝量加落嚟之前舊物體經已有某啲動量，噉呢個動量改變會同初頭個動量相加或者減。如果動量改變同初頭個動量呈某個角度，噉最終後個動量就會係兩者按角度合成嘅結果。

《星空奇遇記》係美國科幻影視作品，由派拉蒙環球持有最初係1966年製作嘅劇集，因為受到觀眾歡迎，之後就拍咗唔少相同主題嘅劇集同電影，重有電腦遊戲、小說同各種衍生作品。《星空奇遇記》講嘅係23世紀一艘大型太空船「企業號」喺銀河系探險嘅故仔。